Document ID: 32012R1218

EUROPOS PARLAMENTO IR TARYBOS REGLAMENTAS (ES) Nr. 1218/2012
2012 m. gruodžio 12 d.
dėl Susitarimo pasikeičiant laiškais tarp Europos Sąjungos ir Brazilijos pagal Bendrojo susitarimo dėl muitų tarifų ir prekybos (1994 m. GATT) XXVIII straipsnį dėl ES sąraše, pridedamame prie 1994 m. GATT, nurodytai perdirbtai paukštienai taikomų nuolaidų pakeitimo, ir dėl Susitarimo pasikeičiant laiškais tarp Europos Sąjungos ir Tailando pagal Bendrojo susitarimo dėl muitų tarifų ir prekybos (1994 m. GATT) XXVIII straipsnį dėl ES sąraše, pridedamame prie 1994 m. GATT, nurodytai perdirbtai paukštienai taikomų nuolaidų pakeitimo, įgyvendinimo, ir kuriuo iš dalies keičiamas ir papildomas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Sutartį dėl Europos Sąjungos veikimo, ypač į jos 207 straipsnio 2 dalį,
atsižvelgdami į Europos Komisijos pasiūlymą,
teisėkūros procedūra priimamo akto projektą perdavus nacionaliniams parlamentams,
laikydamiesi įprastos teisėkūros procedūros (1),
kadangi:
(1)
Tarybos reglamentu (EEB) Nr. 2658/87 (2) buvo sudaryta prekių nomenklatūra (toliau - kombinuotoji nomenklatūra) ir nustatytos Bendrojo muitų tarifo konvencinės muitų normos;
(2)
2012 m. gruodžio 6 d. Sprendimu 2012/792/ES dėl Susitarimo pasikeičiant laiškais tarp Europos Sąjungos ir Brazilijos pagal Bendrojo susitarimo dėl muitų tarifų ir prekybos (1994 m. GATT) XXVIII straipsnį dėl ES sąraše, pridedamame prie 1994 m. GATT, nurodytai perdirbtai paukštienai taikomų nuolaidų pakeitimo, ir dėl Susitarimo pasikeičiant laiškais tarp Europos Sąjungos ir Tailando pagal Bendrojo susitarimo dėl muitų tarifų ir prekybos (1994 m. GATT) XXVIII straipsnį dėl ES sąraše, pridedamame prie 1994 m. GATT, nurodytai perdirbtai paukštienai taikomų nuolaidų pakeitimo (toliau - Susitarimai), sudarymo (3) Taryba Sąjungos vardu patvirtino Susitarimus, siekdama baigti derybas, pradėtas remiantis 1994 m. GATT XXVIII straipsniu;
(3)
Susitarimai buvo suderėti tuo metu galiojusių kombinuotosios nomenklatūros kodų pagrindu;
(4)
naujausioje Reglamento (EEB) Nr. 2658/87 I priedo redakcijoje, kaip nustatyta Komisijos įgyvendinimo reglamente (ES) Nr. 1006/2011 (4), 16 023 940 ir 16 023 980 subpozicijos buvo sujungtos į vieną naują subpoziciją - 16 023 985. Į šią naują padėtį atsižvelgiama šio reglamento priede;
(5)
subpozicijoms, dėl kurių buvo deramasi, taikomos Bendrojo muitų tarifo autonominės muitų normos dabar yra žemesnės nei naujosios konvencinės muitų normos, kurios buvo nustatytos pakeitus nuolaidas pagal 1994 m. GATT XXVIII straipsnį. Tačiau remiantis Reglamentu (EEB) Nr. 2658/87 autonominės muitų normos taikomos tada, kai jos yra žemesnės nei konvencinės muitų normos;
(6)
todėl Bendrajame muitų tarife nustatytos autonominės muitų normos turėtų būti padidintos iki konvencinės muitų normos lygio;
(7)
todėl Reglamento (EEB) Nr. 2658/87 I priedas turėtų būti atitinkamai iš dalies pakeistas ir papildytas,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2658/87 I priedo antra dalis („Muitų sąrašas“) iš dalies keičiama atsižvelgiant į šio reglamento priede nurodytus muitus.
Autonominės muitų normos nustatomos to paties lygio, kaip ir konvencinės muitų normos.
2 straipsnis
Reglamento (EEB) Nr. 2658/87 I priedo trečios dalies III skirsnio 7 priede („PPO tarifinės kvotos, kurias turės leisti naudoti kompetentingos Bendrijos institucijos“) nurodytos tarifinės kvotos iš dalies pakeičiamos ir papildomos įtraukiant šio reglamento priede nurodytus kiekius ir muitus.
3 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo Susitarimų įsigaliojimo dienos.
Šis reglamentas privalomas visas ir tiesiogiai taikomas visose valstybėse narėse.
Priimta Strasbūre 2012 m. gruodžio 12 d.

Labels: 3
17
18
6